Grondeiser "boer met mense" | Maroela Media
Die hoofman van die Mhlongo-stam het boere in die Carolina-omgewing in Mpumalanga warm onder die kraag omdat hy grond wat deur 'n grondeis bekom is, na bewering aan plakkers verhuur en nie daarop boer nie, het Beeld Woensdag berig.
Hoofman Reuben Ndlovu Dlangamandla verhuur glo erwe op die plaas Kromkrans vir so min as R100. Volgens een van die inwoners is niemand wat daar bly van die Mhlongo-stam nie.
"Dit was nooit 'n plaas nie. Ons verskaf 'n blyplek aan diegene wat sonder 'n heenkome is," het Dlangamandla gesê.
Boere op omliggende plase beweer hulle het reeds miljoene rand se skade gely weens veldbrande en veediefstal. Die grond is glo ook net vir landboudoeleindes om voedselsekerheid te verseker.
Danie du Plessis, streekvoorsitter van die TLU-SA in die provinsie, het gesê onderverdeling van landbougrond is onwettig tensy 'n aansoek vir hersonering ingedien is.
'n Verslag oor grondhervorming op dié plaas wat in 2003 uitgereik is, het aangedui dat die grond vir landboudoeleindes soos weiding, veeboerdery en gewasseproduksie gebruik sou word.
Die provinsie se grondeisekommissaris was nie vir kommentaar beskikbaar nie.
Volgens die TLU misluk tussen 80% en 85% van alle plase wat deur grondeise bekom is. Dit is in teenstelling met swart boere wat self die grond aangekoop het, waarvan 95% van dié boere suksesvol is.
Carolina grondeise Mpumalanga
Dit gebeur as jy iets verniet kry en nie gewerk het daarvoor nie!! Waardeer niks nie! Gaan beslis al meer en meer gebeur!!!!
Nou ja, wys jou net, dit is presies wat hulle wil doen met grond (die wat grondeise instel). Hulle wil nie vir die land of nasie boer nie, hulle wil net daar bly en vir hulleself en klein family sorg van dag tot dag, of geld maak van ander mense af wat daar kom bly. En hoe meer daar bly, hoe beter is dit vir hulle! Dié wat WIL boer, koop hul eie plase en maak sukses daarvan! As al die grond net so weggegee word aan almal soos wat MALema wil hê, is hierdie land gedoom en dan kom… Lees meer »